Reikland

Reikland a Birodalom egy provinciája, aminek tartományi fővárosa Altdorf, ami egyben a Birodalom fővárosa is. Határos Middenlanddel, Wastelanddel, Talabeclanddel, Stirlanddel, Averlanddel, Wissenlanddel, illetve a Grey Mountains által elválasztva, de Bretonnia királyságával és Athel Lorennel.

## Földrajz

Reikland a Reik folyóról kapja elnevezését, mint nem egy birodalmi provincia az ott lévő folyójáról. A térség gazdag, Altdorf városállam, Reikland és a Birodalom fővárosa (III. Wilhelm óta) pedig a tudás fellegvára az Öregvilágban. Itt található többek között az Altdorfi Egyetem, a Mágia Főiskolája és a Birodalmi Mérnökiskola. A fővárosban jelentősebb törp népesség él, akik az erdei erődjük elvesztését követően jöttek ide és a város nem kicsit köszönheti nekik a mesés gazdagságot. Reiklandben található még Reiksport, ami a Birodalmi Haditengerészet bázisa és az egyetlen kikötő, ameddig a nagyobb hajók még eltudnak jutni. Elég gyakoriak a tileai öszvér karavánok és kereskedők a Reikland több városában.

Reikland további települései Bögenhafen kereskedővárosa, Kemperbad, Ubersreik, Grünburg, Carroburg és Helmgart erődvárosa, ami a Grey Mountains Axe Bite Pass átkelőjét zárja le.

A provinciában található a Reikwald Forest. Az Altdorftól délre található erdő a Reik folyó és a Grey Mountains között terül el. A Birodalmi kitaszítottak kedvelt helye, ahol a törvény elől menekülök bandita csapatokat alkotnak. A Bretonnia és Birodalom közti fő út eme erdőn keresztül vezet Axe Bite Pass-ig. A Reik folyó pedig a térség (és a Birodalom) legfontosabb folyója. Vízi közlekedése zsúfolt, a Marienburg és Nuln közötti 500 mérföldön több hajó szállít árut, mint a Birodalom bármely más folyóin együttvéve. Nem meglepően a Reik a Birodalom első számú kereskedelmi útja. Altdorfnál a Reik és Talabec egymásba ömlik, a Middle Mountainsból hozott föld pedig leülepszik, kiterjedt sárföldet alkotva, amit szigetek és mocsarak határolnak, ezzel több csatornába terelve a folyót. A széttaglalt Reik majd Altdorftól északra egyesül, ahol teljesen új karaktert vesz fel. Széles és mély marad, de áthalad sziklás medreken, így sziklás szigeteket létrehozva. Ezek a szigetek biztonságot nyújtanak, ezért falvakkal, kisebb városokkal, vagy impozáns erődökkel lakják be.

## Történelem

Reikland mint a többi tartomány, ősi törzsterület, amit Sigmar meghagyott az adott törzsfőnök kezében, cserébe annak szövetségéért. A törzsfőnökökből idővel választófejedelem lesz, akiknek jelképe a Runefang nevű rúnakard. Reikland fejedelme abban előnyben van, hogy a Sigmar Kultusz választói (két Arch Lector és a Grand Theogonist) történelmileg majdnem mindig a reiklandi fejedelemre adták le a voksukat.

1707 I.C.-ben Gorbad Ironclaw ork hadfőnök Black Fire Pass-on keresztül megtámadja a Birodalmat. Nulnt kifosztja és a Mootlandot feldúlja, Sollandot pedig elárasztja. A harcokban elesik a választófejedelem, Eldred is, Runefang kardja pedig az orkok kezébe kerül. Ezt követően Solland megszűnik önálló területnek lenni. Gorbad észak felé vonul az Upper Reik mentén. Wissenland serege a fejedelem vezetésével megütközik Grünbergnél (délre Altdorftól), a jelentős birodalmi haderő csatát veszít, az orkok pedig ostrom alá veszik Altdorfot. Sigismund császárt ork wyvernek ölik meg az ostrom során, de a város ettől függetlenül kitart.

1865-ben Middenland grófja megtámadja a Reiklandot és ostrom alá veszi Carroburgot. A védők hősies helytállása révén a túlerőben lévő támadókat visszaverik. A Carroburgi Hosszúkardosok ettől a naptól kezdve hordják ikonikus sötétvörös ruhájukat, hiszen a védők fehér ruháját saját vérük teljesen átáztatta, de tovább küzdöttek.

## Hadsereg

Karl Franz idejére Reikland a legvagyonosabb tartomány, emiatt az állami regimentek jól felszereltek és ellátottak, ahogy az el is várható. Reikland katonái fehér, néha kis szürkével kiegészített őz barna ruhákat hordanak. Altdorf városállam lévén külön regimentekkel bír, amiknek színe vörös és kék.

Altdorfon belül a Reiksguard, a Birodalom legjobb katonái vannak a császári pénzen felszerelve, illetve Altdorfon belül barakkokban elszállásolva.

A reikland nagyszámú törp közösségnek ad otthont, akik sok generációja élnek a Birodalomban. Ők külön ezredekben hacolnak.

Továbbá a Mérnökiskola jóvoltából számos forradalmi, illetve kísérleti fegyverrel vannak ellátva a csapatok. Hadigépek terén például ott a hadi vagon és a gőztank

Reiklandi íjász.Altdorfi íjász.Carroburgi Hosszúkardos.
## Források

* [[Battle Bestiary (4th Edition)gg - 10. oldal

1. ↑ The Empire (4th Edition) - 15. oldal
2. ↑ The Empire (4th Edition) - 14. oldal
3. ↑ The Empire (4th Edition) - 14. oldal
4. ↑ The Empire (4th Edition) - 17. oldal
5. ↑ The Empire (4th Edition) - 17. oldal
6. ↑ The Empire (4th Edition) - 49. oldal
7. ↑ The Empire (4th Edition) - 49. oldal
8. ↑ The Empire (4th Edition) - 51. oldal
9. ↑ The Empire (4th Edition) - 64. oldal